**Juan Rulfo** (født 16. mai 1917, død 7. januar 1986) var en meksikansk forfatter og fotograf. 

Rulfo er en av de mest anerkjente forfattere i Latin-Amerika samtidig som han ikke var en veldig produktiv forfatter og mye av hans rykte hviler på to tynne bøker,[] romanen Pedro Páramo (1955), og El Llano en llamas (1953)som inneholder flere kortere historier. 15 av disse 17 korte historiene har blitt oversatt til engelsk og blitt publisert i *The Burning Plain and Other Stories*. Rulfo og Jorge Luis Borges ble kalt de viktigste spanskspråklige forfattere gjennom det 20. århundre i en meningsmåling utført av Editorial Alfaguara.[]

Det finnes over 6 000 negativer av Rulfos fotografier som blir oppbevart av Juan Rulfo Foundation. Rulfo ble født som Juan Nepomuceno Carlos Pérez Rulfo Vizcaíno i Apulco i Jalisco (selv om han var registrert på Sayula i Jalisco), i hjemmet til hans farfar.[] Etter at hans far ble drept i 1923 og etter hans mors død i 1927 vokste han opp sammen med sin bestemor i byen San Gabriel i Jalisco. Den utvidede familien besto av grunneiere hvis lykke var blitt ødelagt av den meksikanske revolusjon og urolighetene på 1920-tallet.

Rulfos mor døde av et hjerteinfarkt i november 1927 da han var ti år gammel, og hans to onkler døde bare et år senere. Rulfo hadde nettopp blitt sendt for å studere ved Luis Silva School, der han bodde fra 1928 til 1932. Han utdannet seg blant annet til regnskapsfører, selv om han aldri praktiserte dette yrket aktivt. Rulfo deltok på et seminar (analogt til en videregående skole) mellom 1932 og 1934. Rulfo møtte ikke opp på noe universitet etter videregående. Det var både fordi universitetet i Guadalajara var stengt på grunn av streik, og fordi han hadde ikke tatt forberedende kurs til universitet. I stedet flyttet Rulfo til Mexico by, der han først ble medlem av det nasjonale militærakademi, som han forlot etter tre måneder, og da han håpet å studere juss ved Universidad Nacional Autónoma de México.[]

I 1946 begynte Rulfo å jobbe som grossist og salgsagent. Dette forpliktet ham til å reise gjennom store deler av det sørlige Mexico, før han ble sparket i 1952 fordi han ba om en radio til sin firmabil.[]

Han giftet seg med Clara Angelina Aparicio Reyes i Guadalajara i Jalisco, den 24. april 1948, de hadde fire barn sammen, Claudia Berenice (1949), Juan Francisco (1950), Juan Pablo (1955) og Juan Carlos Rulfo (1964).

Historiene han skrev er hovedsakelig sentrert rundt livet på landsbygda i Mexico i tiden rundt den meksikanske revolusjonen og det påfølgende opprøret.

I 1983 ble Rulfo tildelt utmerkelsen Fyrsten av Asturias' pris for litteratur.

Referanser
----------

1. 1 2   Enciclopedia de la Literatura en México, «Juan Rulfo», Enciclopedia de la Literatura en México ID 970[Hentet fra Wikidata]
2. 1 2 3 4   Archivio Storico Ricordi, Archivio Storico Ricordi person-ID 12881, besøkt 3. desember 2020[Hentet fra Wikidata]
3. ↑   Encyclopædia Britannica Online-ID biography/Juan-Rulfo[Hentet fra Wikidata]
4. ↑   Archive of Fine Arts, cs.isabart.org, abART person-ID 32794, besøkt 1. april 2021[Hentet fra Wikidata]
5. ↑   www.academia.org.mx[Hentet fra Wikidata]
6. ↑   Guggenheim fellows ID juan-rulfo[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Juan Rulfo – kategori av bilder, video eller lyd på Commons Rediger på Wikidata
* (en) Juan Rulfo på Internet Movie Database Rediger på Wikidata

* (en) Juan Rulfo på AllMovie Rediger på Wikidata

* (en) Juan Rulfo hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NDL **·** NKC **·** ICCU **·** BNE **·** Discogs
 |